



#

# **Bemærk: Nyt seminar i Aarhus**

# **Statistik der tæller – en opfølgning fra jubilæumsmødet**

**Dato: Fredag d. 22. februar 2019**

**Tid:** kl. 13-15.30

**Sted: Olof Palmes Allé 25, Lokale 4, 8200 Aarhus N**

**Transport:** Parkering gratis på stedet eller ved nr. Olof Palmes Allé 15 (modsat side af vejen).

Letbane/bus kører fra Aarhus Hovedbanegård til Olof Palmes Allé med stoppested tæt ved nr. 26.

**Tilmeld dig gratis på mail:****lta@sa.dk** **og del linket med andre.**

**Let forplejning til arrangementet.**

****

**Program** *(Læs mere om oplæggene på næste side)*

**13.00-13.05: Velkomst**

**13.05-13.45: ”*Ordentlighed og etik i alle faser af en survey” ved*** *Peter Gundelach (professor emeritus på Sociologisk Institut, KU)*

13.45-14.25 : *”Er kvantitet kvalitet eller er småt godt? – store tals lov og repræsentativitet”* ved Peter Linde (Forsknings- og analysechef på Det Nationale Forskningscenter for Arbejdsmiljø)

14.25-14.40  PAUSE

14.40-15.20 *”Svarprocenter, svære respondenter og frafald i surveys”* vedNils Galberg Enoksen (Surveykonsulent i Danmarks Statistik Survey)

15.20-15.30: På gensyn

Vi glæder os til at se dig!
DEFACTUM, Rigsarkivet og Selskab for Surveyforskning

# https://www.defactum.dk/siteassets/defactum/1-forside/grafisk-web-forside.png

**”*Ordentlighed og etik i alle faser af en survey”***, *Peter Gundelach (professor emeritus på Sociologisk Institut, KU)*

Enhver der arbejder med surveys ved at der er tale om skøn i forbindelse med alle faser af arbejdet. Men når vi kommer til rapporteringen af resultater, er det sjældent at de forskellige skøn, og konsekvenserne deraf, bliver diskuteret. Det rejser en række etiske udfordringer. Manglende anerkendelse af denne problemstilling kan måske true tiltroen til surveys på lang sigt.

**”*Er kvantitet kvalitet eller er småt godt? – store tals lov og repræsentativitet”,*** *Peter Linde (Forsknings- og analysechef på Det Nationale Forskningscenter for Arbejdsmiljø)*

Indhold oplæg 2: Kæmpe stikprøver med et ikke repræsentativt design betyder bare, at man er mere sikker på at data er forkerte. Kvantitet slår ikke automatisk over i kvalitet. Einstein sagde en gang, at "ikke alt der kan tælles tæller - og ikke alt der tæller kan tælles". På den anden side vil vi gerne have store stikprøver. Hvad er den faglige balance og hvad er vores etiske ansvar som eksperter i surveys?  Lader vi os også styre af Big Data og glemmer vores metoder? Det svageste led i en dataindsamling sætter standarden for hele undersøgelsen. Så hvordan optimerer vi dataindsamlingerne så den samlede fejl bliver mindst mulige? Peter Linde giver sit bud baseret på 35 år med teori og praksis i surveys i SFI, universitetet, private analysefirmaer, Danmarks Statistik og Det Det Nationale Forskningscenter for Arbejdsmiljø

***”Svarprocenter, svære respondenter og frafald i surveys”****, Nils Galberg Enoksen (Surveykonsulent i Danmarks Statistik Survey)*

Indhold oplæg 3: Med udgangspunkt i Danmarks Statistiks Omnibusundersøgelser præsenteres svarprocenter fordelt på befolkningsgrupper, fx alder, køn, herkomst og geografi. Herfra kan vi se, hvilke grupper der skal rettes en ekstra indsats mod for at sikre at svarene kommer hjem. Hvem svarer af sig selv, hvem skal motiveres og hvordan bruger vi de oplysninger og baggrundsvariable i planlægningen af surveys.